**Ministru kabineta noteikumu projekta „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm)  | Eiropas Komisijas Īstenošanas lēmumu pārņemšana radiofrekvenču spektra pārvaldības jomā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 49. panta pirmā daļa un 50. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd noteikts radiofrekvenču joslu sadalījums radiosakaru veidiem un iedalījums radiosakaru sistēmām, noteic Ministru kabineta 2009. gada 6. oktobra noteikumi Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” (turpmāk – Nacionālais radiofrekvenču plāns). Valsts akciju sabiedrība „Elektroniskie sakari” (turpmāk – VAS „Elektroniskie sakari”) pārvalda radiofrekvenču spektru un numerāciju, lai nodrošinātu to racionālu un efektīvu izmantošanu. Elektronisko sakaru likuma (turpmāk – likums) 6. panta pirmās daļas 3. punkts paredz, ka VAS “Elektroniskie sakari” plāno radiofrekvenču spektra tehnisko izmantošanu un nosaka radiofrekvenču piešķīrumu radioiekārtas darbībai. Likuma 6. panta deleģējuma ietvaros VAS “Elektroniskie sakari” izsniedz radiofrekvences piešķīruma lietošanas atļaujas katram radiofrekvenču lietotājam katras radioiekārtas uzstādīšanai. Izsniedzot šīs atļaujas VAS “Elektroniskie sakari” saskaņā ar Ministru kabineta 2006.gada 6.jūnija noteikumu Nr. 453 „Noteikumi par radiofrekvences piešķīruma lietošanas atļaujām” 24. punktu izvērtē lietošanas atļaujas pieprasījuma atbilstību šo noteikumu III. nodaļas prasībām, tajā skaitā 14.2.apakšpunktam, kas paredz atbilstības novērtējumu nacionālajam radiofrekvenču plānam un līdz ar to arī nacionālajā radiofrekvenču plānā iekļautajām Eiropas Savienības institūciju lēmumu prasībām.Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” (turpmāk – noteikumu projekts) paredz pārņemt šādus Eiropas Komisijas lēmumus:1. **Komisijas 2018. gada 26. aprīļa Īstenošanas lēmums (ES) 2018/661, ar ko Īstenošanas lēmumu (ES) 2015/750 par 1452–1492 MHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt elektronisko sakaru pakalpojumus, groza, to attiecinot arī uz harmonizēto 1427–1452 MHz un 1492–1517 MHz frekvenču joslu (turpmāk – Lēmums 2018/661).** Paredzot, ka 1427–1517 MHz frekvenču josla visā Eiropas Savienībā tiek izmantota tikai lejuplīnijas bezvadu platjoslas elektronisko sakaru pakalpojumiem, atvēlētais spektrs **tādu zemes sistēmu vajadzībām, kas Eiropas Savienībā spēj nodrošināt elektronisko sakaru pakalpojumus,** paplašināsies par 50 MHz. Saskaņā ar **Lēmumu 2018/661, s**pektra izmantošana tikai lejuplīnijai ir svarīga, lai risinātu datu plūsmas asimetrijas jautājumu un uzlabotu bezvadu platjoslas sistēmu lejuplīnijas jaudu, tostarp 5G pakalpojumu sniegšanai.Lēmuma **2018/661 pārņemšanai** Nacionālais radiofrekvenču plāns tiek papildināts ar radiosaskarni RS LM.1500, noslēguma jautājumi tiek papildināti ar termiņu – 2020. gada 31. decembris, līdz kuram ir spēkā esošais iedalījums Ciparu RRL un FWA sistēmām, pēc kā 1427–1517 MHz radiofrekvenču spektra josla tiek atbrīvota no šīm sistēmām. Radiofrekvenču joslas 1427-1518 MHz iedalīšana radiosakaru sistēmām **m**aza darbības attāluma ierīcēm – programmu gatavošanas un īpašo pasākumu ierīces (PMSE) – radiomikrofoni vai auss monitora sistēmas radiofrekvenču spektra racionālai izmantošanai ar atbilstošu radiosaskarnes RS PMSE.01. pieskaņošanu, varētu tikt skatīts pēc diskusijas NATO civilmilitārajā frekvenču grupas sanāksmē. Tāpat jautājums par AS sistēmām visā 1427-1518 MHz joslā skatāms atsevišķi pēc saderības starp sistēmām novērtējuma, kā arī konsultācijām ar valstīm, kurās minētā josla ir iedalīta arī AS sistēmām. 2. **Komisijas** 2018. gada 20. aprīļa **Īstenošanas lēmums** (ES) 2018/637, ar ko Lēmumu 2009/766/EK par 900 MHz un 1800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem lietu internetam (turpmāk – Lēmums 2018/637). Pasta un telesakaru administrāciju konferencei (*CEPT* – *The European Conference of Postal and Telecommunications Administrations*) tika piešķirtas pilnvaras pārskatīt harmonizētos tehniskos nosacījumus, kas noteikti 900 MHz un 1800 MHz joslu izmantošanai zemes bezvadu platjoslas elektronisko sakaru pakalpojumu sniegšanā, lai atļautu šo joslu izmantošanu lietu interneta vajadzībām. Termins “lietu internets” (IoT) parasti attiecas uz savienojumu, kas starp ikdienas priekšmetos esošām ierīcēm izveidots ar interneta starpniecību un ar kura palīdzību minētie priekšmeti var apmainīties ar datiem. Tādējādi Eiropas Savienības līmenī harmonizētās frekvenču joslas, ko mobilo sakaru tīklu izmanto zemes bezvadu platjoslas elektronisko sakaru pakalpojumu sniegšanai (900 MHz un 1800 MHz), ievērojot pieaugošo tirgus pieprasījumu, tiek paredzētas arī šaurjoslas IoT.3. **Komisijas** 2017. gada 8. augusta **Īstenošanas Lēmums** (ES) 2017/1483 par Lēmuma 2006/771/EK par maza darbības attāluma ierīcēs izmantotā radiofrekvenču spektra saskaņošanu grozījumiem un Lēmuma 2006/804/EK atcelšanu (turpmāk – Lēmums 2017/1483). Lēmumā 2017/1483 tiek harmonizēti tehniskie nosacījumi radiofrekvenču spektra izmantošanai plašam maza darbības attāluma ierīču klāstam, ieskaitot tādus lietojumus kā signalizācijas ierīces, lokālo sakaru aprīkojums, durvju atvēršanas ierīces, implantējamās medicīniskās ierīces un intelektiskās transporta sistēmas. Maza darbības attāluma ierīce parasti ir plaša patēriņa tirgus prece un, ņemot vērā šo ierīču augošo nozīmi tautsaimniecībā, kā arī straujās izmaiņas tehnoloģijā un sabiedrības vajadzībās, var parādīties jauni maza darbības attāluma ierīču lietojumi. CEPT analīzes rezultāti rāda, ka maza darbības attāluma ierīcēm, kas darbojas neekskluzīvi un koplietošanas kārtībā, ir vajadzīga, pirmkārt, juridiska noteiktība attiecībā uz iespēju izmantot radiofrekvenču spektru koplietošanas kārtībā, ko var panākt ar paredzamiem harmonizēto joslu koplietošanas tehniskajiem nosacījumiem, kas nodrošinātu šo joslu drošu un efektīvu izmantošanu. Otrkārt, šīm maza darbības attāluma ierīcēm ir vajadzīgs arī pietiekams elastīgums, kas pieļautu visdažādākos lietojumus un palielinātos ieguvums no inovācijas bezvadu sakaros. Tādēļ tiek harmonizēti tehniskie nosacījumi, lai novērstu kaitīgus traucējumus un nodrošinātu iespējami lielāku elastīgumu, vienlaikus veicinot frekvenču joslu drošu un efektīvu izmantošanu maza darbības attāluma ierīcēs.4. **Komisijas 2017. gada 4. augusta Īstenošanas lēmums (ES) 2017/1438 par grozījumiem Lēmumā 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija (turpmāk – Lēmums 2017/1438).** Lēmums harmonizē tehniskos nosacījumus radioiekārtām ar ultraplatjoslas (UWB) tehnoloģiju, kas arī tiek attiecinātas uz maza darbības attāluma ierīcēm, nodrošinot, ka radiofrekvenču spektrs visā Eiropas Savienībā ir pieejams ar harmonizētiem nosacījumiem, tādējādi novēršot šķēršļus UWB tehnoloģijas ieviešanai, un veido UWB sistēmām faktisku vienoto tirgu. Lēmumā 2007/131/EK tiek atjauninātas dažas norādes uz harmonizētajiem standartiem, kas saistīti ar maza darbības attāluma ierīcēm ar UWBtehnoloģiju.Papildus iepriekš minētajam, veiktas izmaiņas Fiksētā radiosakaru dienesta radiosaskarnēs, radiofrekvenču efektīvākas izmantošanas nolūkā, lai elektronisko sakaru operatoriem nodrošinātu platjoslas kanālu izmantošanu, pārejot uz lielākiem datu pārraides ātrumiem.  |
| 3. | Projekta izstrādē iesaistītās institūcijas un publiskas personas kapitālsabiedrības | VAS „Elektroniskie sakari”, Valsts un nevalstiskās institūcijas, kuras darbojās saskaņā ar Vides aizsardzības un reģionālās attīstības ministrijas (turpmāk – ministrija) 2015. gada 13. augusta rīkojumu Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Likuma 1. panta 26. punkts noteic, ka Nacionālais radiofrekvenču plāns ir saskaņā ar starptautiskiem līgumiem, konvencijām un standartiem izstrādāts plāns optimālam radiofrekvenču sadalījumam Latvijas teritorijā. Nacionālā radiofrekvenču plānā ietverti Eiropas Komisijas, Eiropas Pasta un telesakaru administrāciju konferences (CEPT), Eiropas Radiokomunikāciju Komitejas (ERC), Eiropas Elektroniskās Komunikāciju Komitejas (ECC) lēmumi un rekomendācijas. Nacionālā radiofrekvenču plānā tiek ietvertas tiešās atsauces uz lēmumiem, rekomendācijām, standartiem projekta tekstā, ja to paredz pārņemamais lēmums, un tiek piemērots izņēmums lēmumu normu pārņemšanā nacionālajos normatīvajos aktos. Nacionālā radiofrekvenču plāna projekta anotācijā tika iekļautas visas atsauces uz Eiropas Savienības tā brīža aktuālajiem lēmumiem, un, stājoties spēkā katram nākamajam lēmumam, attiecīgajā grozījumu projektā tiek aizpildīta projekta anotācijas V sadaļas 1. punkts un 1. tabula. Noteikumu projektā norādītie lēmumi, kuri regulē attiecīgo radiofrekvenču spektra joslu lietojumus, pārņemti nacionālajā tiesību sistēmā, un darbojas bez izmaiņām, līdz šādas izmaiņas tiek, paredzētas Eiropas Savienības lēmumos un citos saistošos tiesību aktos.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti, radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2010. gada 16. februāra noteikumi Nr. 143 “Par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”, kuri tiek papildināti ar **1427,0–1517,0 MHz radiofrekvenču joslu.** |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemta šādu Eiropas Savienības tiesību aktu normas:**1) Komisijas 2018. gada 26. aprīļa Īstenošanas lēmums (ES) 2018/661, ar ko Īstenošanas lēmumu (ES) 2015/750 par 1452–1492 MHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt elektronisko sakaru pakalpojumus, groza, to attiecinot arī uz harmonizēto 1427–1452 MHz un 1492–1517 MHz frekvenču joslu;****2) Komisijas** 2018. gada 20. aprīļa **Īstenošanas lēmums** (ES) 2018/637, ar ko Lēmumu 2009/766/EK par 900 MHz un 1800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem lietu internetam;**3) Komisijas** 2017. gada 8. augusta **Īstenošanas lēmums** (ES) 2017/1483 par Lēmuma 2006/771/EK par maza darbības attāluma ierīcēs izmantotā radiofrekvenču spektra saskaņošanu grozījumiem un Lēmuma 2006/804/EK atcelšanu;**4) Komisijas 2017. gada 4. augusta Komisijas Īstenošanas lēmums (ES) 2017/1438 par grozījumiem Lēmumā 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija** |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| **Komisijas 2018. gada 26. aprīļa Īstenošanas lēmums (ES) 2018/661, ar ko Īstenošanas lēmumu (ES) 2015/750 par 1452–1492 MHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt elektronisko sakaru pakalpojumus, groza, to attiecinot arī uz harmonizēto 1427–1452 MHz un 1492–1517 MHz frekvenču joslu**  |
| **Lēmums 2018/661** 1.pants | Noteikumu projekta 5. punkts | pārņemts pilnībā. | Neparedz stingrākas prasības |
| **Lēmums 2018/661** Pielikuma A sadaļa un B sadaļa | Noteikumu projekta 7. punkts | pārņemts pilnībā. | Neparedz stingrākas prasības |
| **Komisijas** 2018. gada 20. aprīļa **Īstenošanas lēmums** (ES) 2018/637, ar ko Lēmumu 2009/766/EK par 900 MHz un 1800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem **lietu internetam** |
| Lēmums 2018/637 1.pants | Noteikumu projekta 4. punkts | pārņemts pilnībā. | Neparedz stingrākas prasības |
| Lēmums 2018/637 1.pants | Noteikumu projekta 6. punkts | pārņemts pilnībā. | Neparedz stingrākas prasības |
| Lēmums 2018/637 Pielikuma tabulas ceturā rinda | Noteikumu projekta 13. punkts | pārņemts pilnībā. | Neparedz stingrākas prasības |
| **Komisijas** 2017. gada 8. augusta **Īstenošanas lēmums** (ES) 2017/1483 par Lēmuma 2006/771/EK par **maza darbības attāluma** ierīcēs izmantotā radiofrekvenču spektra saskaņošanu grozījumiem un Lēmuma 2006/804/EK atcelšanu |
| Lēmums 2017/1483 1.pants | Noteikumu projekta 3. punkts | pārņemts pilnībā. | Neparedz stingrākas prasības |
| Lēmums 2017/1483 Pielikuma tabula | Noteikumu projekta 17. punkts | pārņemts pilnībā. | Neparedz stingrākas prasības |
| **Komisijas 2017. gada 4. augusta Īstenošanas lēmums (ES) 2017/1438 par grozījumiem Lēmumā 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija**  |
| Lēmums **2017/1438** 1.pants | Noteikumu projekta 18. punkts | pārņemts pilnībā. | Neparedz stingrākas prasības |
| Lēmums **2017/1438** 1.pants | Noteikumu projekta 19. punkts | pārņemts pilnībā. | Neparedz stingrākas prasības |
| Lēmums **2017/1438** Pielikuma 1) punkts | Noteikumu projekta 20. punkts | pārņemts pilnībā. | Neparedz stingrākas prasības |
| Lēmums **2017/1438** Pielikuma 1) punkts | Noteikumu projekta 21. punkts | pārņemts pilnībā. | Neparedz stingrākas prasības |
| Lēmums **2017/1438** Pielikuma 1) punkts | Noteikumu projekta 22. punkts | pārņemts pilnībā. | Neparedz stingrākas prasības |
| Lēmums **2017/1438** Pielikuma 2) punkts | Noteikumu projekta 23. punkts | pārņemts pilnībā. | Neparedz stingrākas prasības |
| Lēmums **2017/1438** Pielikuma 2) punkts | Noteikumu projekta 24. punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Parlamenta un Padomes 2002. gada 7. marta lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) ministrija informēs Eiropas Komisijas Radiofrekvenču spektra komiteju par Eiropas Komisijas lēmuma pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2018. gada 7. augustā. |
| 3. | Sabiedrības līdzdalības rezultāti | Citi viedokļi no sabiedrības netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Vāvere 67026936

aija.vavere@varam.gov.lv